Politika amerikane për refugjatët
Shtetet e Bashkuara do të pranojnë më shumë refugjatë vitin e ardhshëm, ndërsa amerikanët kanë qëndrime kundërshtare.
Ndryshe nga këta refugjatë që shkojnë drejt Evropës Perendimore, azil-kërkuesit në Shtetet e Bashkuara nuk vijnë nga deti. Për t’u vendosur në Amerikë, aplikantët vëzhgohen me kujdes dhe kalojnë procedura të kontrollit të sigurisë, një proces që shpesh merr gati dy vjet. Mark Storella punon në byronë e Departamentit të Shtetit për refugjatët dhe imigrantët: Por kjo nuk është ajo që dëgjojnë shumica e amerikanëve: thotë kandidati republican Donald Trump. Deklarata të tilla shtojnë frikën tek amerikanët, por përkrahësja e refugjatëve, Lavinia Limon thotë se ato në fakt janë të pabaza. Ajo drejton një nga agjencitë më të mëdha për vendosjen e refugjatëve në Shtetet e Bashkuara. Megjithatë, me frikën e sulmeve terroriste në mendjen e shumë amerikanëve, pranimi i refugjatëve nga Siria apo diku tjetër është bërë një lojë politike. thotë Lavinia Limon. Vitin e kaluar Donald Trump u bashkua me kandidatët republikanë, anëtarë të Kongresit dhe më shumë se 24 guvernatorë për të bërë thirrje për të ndaluar pranimin e refugjatëve sirianë. Presidenti Obama i hodhi poshtë këto thirrje dhe në përgjigje të kritikave se Shtetet e Bashkuara nuk po bënin sa duhet për të lehtësuar krizën globale të imigracionit, urdhëroi administratën e tij të rrisë numrin e pranimit të refugjatëve në 85 mijë këtë vit. Ndërsa vitin e ardhshëm, administrata do të pranojë 110 mijë refugjatë, numri më i madh ky në dy dekada.